Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 42/06)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Muscadet Sèvre et Maine«

Referencenummer: PDO-FR-A0494-AM01

Meddelelsesdato: 14.11.2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Supplerende geografiske betegnelser

Fire nye supplerende geografiske betegnelser er blevet anerkendt for betegnelsen »Muscadet Sèvre et Maine«, nemlig »Château-Thébaud«, »Goulaine«, »Monnières-Saint-Fiacre« og »Mouzillon-Tillières« (artikel 120, stk. 1, litra g), i forordning (EU) nr. 1308/2013).

Disse ændringer har medført ændringer af følgende punkter i kapitel I i produktspecifikationen (vedrørende bestemmelser om supplerende geografiske betegnelser for betegnelsen Muscadet Sèvre et Maine — de særlige bestemmelser for de eksisterende supplerende geografiske betegnelser er de samme for de fire nye supplerende geografiske betegnelser):

— punkt II, nr. 2, vedrørende den geografisk betegnelse

— punkt IV, nr. 1, litra b), vedrørende det geografiske område

— punkt IV, nr. 2, litra b), vedrørende det afgrænsede parcelområde

— punkt IV, nr. 3, litra b), vedrørende området i umiddelbar nærhed

— punkt VI, nr. 1, litra b), vedrørende regler for beskæring

— punkt VI, nr. 1, litra d), vedrørende den maksimale belastning på parcellen

— punkt VII, nr. 2, litra a), vedrørende druernes sukkerindhold

— punkt VII, nr. 2, litra b), vedrørende det minimale naturlige alkoholindhold i volumen

— punkt VIII, nr. 1, vedrørende udbytte

— punkt VIII, nr. 2, litra b), vedrørende nye vinstokke i produktion

— punkt IX, nr. 2, litra b-c), vedrørende lagring på vinbærme (»sur lie«)

— punkt IX, nr. 3, litra d), vedrørende emballering i vinkældre

— punkt IX, nr. 5, vedrørende datoen for afsætningen af vinen til forbrugeren

— punkt XII, nr. 2, litra c), vedrørende angivelsen af årgang.

Disse ændringer har medført ændringer af følgende punkter i kapitel II i produktspecifikationen (vedrørende bestemmelser om supplerende geografiske betegnelser for betegnelsen Muscadet Sèvre et Maine — de særlige bestemmelser for de eksisterende supplerende geografiske betegnelser er de samme for de fire nye supplerende geografiske betegnelser):

— punkt I, nr. 1, vedrørende indberetning af markanvendelse

— punkt I, nr. 2, vedrørende indberetning af krav

— punkt I, nr. 4, litra b), vedrørende erklæring om emballering.

Disse fire nye supplerende geografiske betegnelser er alle specifikke områder:

— »Château-Thébaud«, hvis vestlige beliggenhed på forbjerget langs Maine skaber gunstige klimaforhold, der fremmer tidlig modning, og hvor jorden, som består af gnejs og grandiorit, giver vinstokken mulighed for at slå dybe rødder, fremstiller druemost, der er rig organiske syrer, og som efter en lang modningsperiode anvendes til fremstilling af udsøgte og spændstige vine med noter af friskhed og mineralske aromaer

— »Goulaine«, hvor jorden, som er dannet på kun let ændrede metamorfe bjergarter i et stærkt tempereret klima tæt på Loire og moseområdet, der fremmer en hurtig modning af druerne, som høstes tidligt, når de er fuldmodne, giver kraftfulde, afbalancerede og bløde vine med aromaer af frisk og tørret frugt

— »Monnières–Saint-Fiacre«, som er beliggende på høje og skrænter langs Sèvre, hvor jorden er dannet på let sur gnejs, der kun er let forvitret eller ændret, hvilket medfører en langsom modningsproces, som gør det muligt at opnå meget modne druer, der anvendes til fremstilling af fyldige og kraftige vine med noter af modne og kandiserede frugter

— »Mouzillon-Tillières« øst for vinmarkerne, hvor vekselvirkningen mellem et mere kontinentalt klima og en sandblandet lerjord, der er dannet på let ændret gabbro, fremmer en hurtig modning, der giver vine, som over tid og efter en omhyggelig lagring får en intens aroma med noter af briocher, krydderier, frugter og blomster

Enhedsdokumentet ændres i overensstemmelse hermed.

2. Geografisk område

Ændringen af det geografiske område for betegnelsen »Muscadet Sèvre et Maine« har følgende konsekvenser:

— medtagelse af to kommuner (Remouillé og Saint-Hilaire-de-Clisson) og seks dele af kommuner (Le Bignon, Gétigné, Montbert, Les Sorinières, Cugand og Saint-Hilaire-de-Loulay), der alle ligger i det geografiske område for den regionale betegnelse »Muscadet«

— udelukkelse af en del af en kommune (Le Loroux-Bottereau) efter arbejdet med at stramme op på vindyrkningsarealet i de områder, hvor der er en vindyrkningskultur af høj kvalitet.

Der er desuden foretaget redaktionelle ændringer: I den nye liste over administrative enheder tages der hensyn til sammenlægninger eller andre ændringer af den administrative zoneinddeling siden godkendelsen af produktspecifikationen. For at øge retssikkerheden er den opstillet på grundlag af den gældende version af den officielle geografiske kode, som INSEE udgiver hvert år.

Enhedsdokumentets afsnit om det geografiske område ændres i overensstemmelse hermed.

3. Afgrænset parcelområde

I kapitel I, punkt IV, nr. 2, i produktspecifikationen tilføjes efter ordene »den 19. maj 2011« ordene »og den 20. juni 2018«, og efter ordene »den 10. februar 2011« tilføjes ordene »og den 3. maj 2017«.

Formålet med denne ændring er at indføje datoerne for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med afgrænsningen af parcelområdet inden for det geografiske produktionsområde kan de parceller, der egner sig til produktion af druer til fremstilling af vine med den beskyttede oprindelsesbetegnelse, udpeges.

Enhedsdokumentet berøres ikke af denne ændring.

4. Område i umiddelbar nærhed

Området i umiddelbar nærhed er blevet ajourført efter kommunesammenlægningen og ændringen af det geografiske område. Vinfremstillingsområdet for betegnelsen er ikke blevet ændret som helhed.

Enhedsdokumentets afsnit om supplerende betingelser ændres i overensstemmelse hermed i punkt 9.

5. Miljøbestemmelse

I kapitel I, punkt VI, nr. 2, tilføjes: »Naturligt eller sået plantedække mellem alle rækker på vindyrkningsarealer bestemt til produktion af vine, der kan opnå de supplerende geografiske betegnelser »Château-Thébaud«, »Clisson«, »Gorges«, »Goulaine«, »Monnières-Saint-Fiacre«, »Mouzillon–Tillières« og »Le Pallet », kontrolleres med mekaniske eller fysiske midler.«

Denne ændring er i overensstemmelse med den nuværende udvikling af producenternes agroøkologiske praksis. Den afspejler den stigende hensyntagen til miljøet i forarbejdningsprocessen. Den mekaniske bekæmpelse af vegetation reducerer anvendelsen af kemiske herbicider.

Enhedsdokumentet berøres ikke af denne ændring.

6. Transport

I punkt VII, nr. 1, tilføjes et nyt litra »b) — Særlige bestemmelser for transport af høsten

Høsten til fremstilling af vine, der kan opnå de supplerende geografiske betegnelser »Château-Thébaud«, »Clisson«, »Gorges«, »Goulaine«, »Monnières-Saint-Fiacre«, »Mouzillon–Tillières« og »Le Pallet », er beskyttet mod regn under transport fra høststedet til presseriet, og for at undgå enhver sammentrykning af druerne er den maksimale vægt af druer pr. druevogn 8 000 kg.8 000 kg.«

Begrænsningen af druernes vægt i druevognene gør det muligt at begrænse forringelsen af druerne under transporten for at sikre, at vine med supplerende geografiske betegnelser er af fineste kvalitet.

Enhedsdokumentet berøres ikke af denne ændring.

7. Vinfremstillingspraksis

I punkt IX, nr. 1, tilføjes sætningen »Vinen er stadig lagret på lette vinbærme på tidspunktet for aftapning eller den første afsendelse fra vinkælderen.«

Lagringen på lette vinbærme gør det navnlig muligt at give vinen dens karakteristiske rundhed. Dette gør det muligt at fastholde og styrke segmenteringen af de forskellige Muscadet-betegnelser.

Enhedsdokumentets afsnit om vinfremstillingspraksis ændres i overensstemmelse hermed.

8. Varmebehandling

Forbuddet mod varmebehandling af vin ved over 40 °C ophæves. Formålet med ændringen er at give producenterne mulighed for at anvende alle eksisterende tekniske midler til at håndtere konsekvenserne i forbindelse med vanskelige årgange med organoleptiske afvigelser af typen »Goût Moisi Terreux«. Opvarmning af druemosten, den såkaldte »termovinfremstilling«, er langt mindre forstyrrende for vinen med hensyn til udtæring og fylde og krop end anvendelsen af mesoporøs ønologisk kul.

Disse forbud er opretholdt for de syv supplerende geografiske betegnelser.

Enhedsdokumentets afsnit om vinfremstillingspraksis ændres i overensstemmelse hermed.

9. Emballering

Fristen for afslutning af aftapningsperioden for vine med betegnelsen »sur lie« rykkes fra den 30. november til den 31. december. Ændringen gør det muligt at forlænge aftapningsperioden for vine med betegnelsen »sur lie« en måned for at optimere markedsføringsperioden for denne kategori uden at ændre karakteren af rundhed og en let perlen knyttet til betegnelsen.

Enhedsdokumentet berøres ikke af denne ændring.

10. Cirkulation

Kapitel I, punkt IX, nr. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

11. Tilknytning

Tilknytningen er blevet revideret, så den kommer til at omfatte henvisninger til de fire nye supplerende geografiske betegnelser.

Enhedsdokumentets afsnit om tilknytningen til det geografiske område ændres i overensstemmelse hermed.

12. Mærkning

Der tilføjes et nyt litra b) til punkt XII, nr. 2:

»b) De supplerende geografiske betegnelser anbringes i samme synsfelt som navnet på den kontrollerede oprindelsesbetegnelse. Størrelsen på skrifttegnene er både i højde, bredde og tykkelse den samme som størrelsen på de skrifttegn, der udgør navnet på den kontrollerede oprindelsesbetegnelse.«

»d) Navnet på den mindste geografiske enhed kan fremgå af etiketten på vine uden en kontrolleret oprindelsesbetegnelse, forudsat at:

— det drejer sig om en navngiven matrikelregistret lokalitet

— navnet fremgår af høstanmeldelsen.

Størrelsen på skrifttegnene for den registrerede stedbetegnelse må hverken i højde, bredde eller tykkelse være større end halvdelen af størrelsen på de skrifttegn, som udgør navnet på den kontrollerede oprindelsesbetegnelse. Den skal placeres i samme synsfelt som den kontrollerede oprindelsesbetegnelse.«

Enhedsdokumentets afsnit om supplerende betingelser ændres i overensstemmelse hermed i punkt 9.

13. Indberetningsforpligtelser

Fristen for indberetning af krav rykkes fra den 15. december til den 31. december.

Forhåndserklæringen om transaktionen ændres til en forhåndserklæring om afsendelse.

Enhedsdokumentet berøres ikke af denne ændring.

14. Tilbagekaldelse

Bestemmelserne om erklæringen om tilbagetagelse præciseres.

Enhedsdokumentet berøres ikke af denne ændring.

15. Register

Der er foretaget redaktionelle ændringer vedrørende registrering.

— I kapitel II, punkt II, nr. 2: — i litra b) udgår ordene »indtil datoen for indgivelse af indberetningen af krav« og »mostens syreindhold« — i litra c) er ordet »fortegnelse« erstattet af »register« — i litra d) erstattes ordet »fortegnelse« af »register«, og ordene »eller markedsfører vine med den kontrollerede oprindelsesbetegnelse, der ikke er aftappet« udgår.

Enhedsdokumentet berøres ikke af denne ændring.

16. Vigtigste kontrolpunkter

Kapitel 3 er blevet revideret for at sikre konsekvens i udformningen af de vigtigste kontrolpunkter i produktspecifikationerne for Nantes-området.

Enhedsdokumentet berøres ikke af denne ændring.

ENHEDSDOKUMENT

1. Betegnelse

Muscadet Sèvre et Maine

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Det er tørre milde hvidvine.

Vinene har følgende egenskaber:

— et naturligt alkoholindhold på mindst 10 % — et indhold af gæringsdygtigt sukker (glukose + fruktose) på højst 3 g/l — et indhold af flygtig syre på højst 10 mEq/l — et totalt alkoholindhold efter berigelse på højst 12 %. Værdierne for det totale indhold af syre og svovldioxid og det totale alkoholindhold overholder bestemmelserne i fællesskabsbestemmelserne. Det er tørre milde hvidvine. Vinene har en fin afbalanceret rund og frisk smag og udvikler en kompleks bouquet med fremherskende frugt- eller blomsteraromaer. En lang lagringsperiode gør undertiden vinene meget gemmeegnet. De aftappes omhyggeligt på flasker for at bevare og forstærke den righoldige aroma. Generelle analytiske karakteristika Totalt maksimalt alkoholindhold (% vol.) Virkeligt minimumsalkoholindhold (% vol.) Totalt minimumssyreindhold Maksimalt indhold af flygtig syre (milliækvivalenter pr. liter): Totalt maksimalt indhold af svovldioxid (mg/l)

5. Vinfremstillingspraksis

a) Væsentlige ønologiske fremgangsmåder

Dyrkningspraksis

Beplantningstætheden er mindst 6 500 vinstokke pr. ha.6 500 vinstokke pr. ha.

Afstanden mellem rækkerne er mindre end eller lig med 1,5 m, og afstanden mellem vinstokkene i den samme række er mellem 0,90 m og 1,10 m.

Vinplanterne beskæres på følgende måder med højst 12 skud pr. vinstok:

— ved beskæring af fem grene pr. vinstok

— ved simpel eller dobbelt Guyotbeskæring.

Beskæringen afsluttes før knopbrydningen eller stadium 5 på Eichhorn-Lorentz-skalaen.

Uanset beskæringsmetoden kan vinstokkene beskæres med fire yderligere knopper pr. vinstok, såfremt årets antal af frugtbærende grene pr. vinstok på det fænologiske stadium svarende til 11-12 blade er mindre end eller lig med 12.

Særlig ønologisk fremgangsmåde

Enhver varmebehandling af vinhøsten på under -5 °C er ikke tilladt.

Efter tilsætning er vinens totale alkoholindhold i volumen højst 12 %.

Vinen lagres på lette vinbærme efter afslutningen af alkoholgæringen som minimum indtil den 1. marts året efter høsten. Vinen er lagret på lette vinbærme på tidspunktet for aftapning eller den første afsendelse fra vinkælderen.

Foruden ovennævnte bestemmelser skal vinen, hvad angår ønologisk fremgangsmåde, opfylde samtlige krav, der er fastsat i fællesskabsbestemmelserne og i den franske lov om landbrug og fiskeri (»Code rural et de la pêche maritime«).

b) Maksimumsudbytte

66 hektoliter pr. hektar

6. Afgrænset geografisk område

Alle etaper af produktionen finder sted i det geografiske område, der er godkendt af Institut national de l'origine et de la qualité (det nationale institut for oprindelse og kvalitet) på mødet i det nationale udvalg den 15. juni 2017. Dette område omfatter på tidspunktet for det kompetente nationale udvalgs godkendelse af denne produktspecifikation parceller i følgende kommuner eller dele af kommuner i henhold til den officielle geografiske kode 2018:

— departementet Loire-Atlantique: Aigrefeuille-sur-Maine, Basse-Goulaine, Le Bignon (en del), La Chapelle-Heulin, Château-Thébaud, Clisson, Divatte-sur-Loire (området i den delegerede kommune La Chapelle-Basse-Mer), Gétigné (en del), Gorges, La Haie-Fouassière, Haute-Goulaine, Le Landreau, Le Loroux-Bottereau (en del), Maisdon-sur-Sèvre, Monnières, Montbert (en del), Mouzillon, Le Pallet, La Regrippière, Remouillé, Saint-Fiacre-sur-Maine, Saint-Hilaire-de-Clisson, Saint-Julien-de-Concelles, Saint-Lumine-de-Clisson, Les Sorinières (en del), Vallet og Vertou

— departementet Maine-et-Loire: Sèvremoine (området for de delegerede kommuner Saint-Crespin-sur-Moine og Tillières)

— departementet Vendée: Cugand (en del) og Saint-Hilaire-de-Loulay (en del).

7. Primære druesorter

Melon B

8. Tilknytning til det geografiske område

Oplysninger om det geografiske område

Beskrivelse af de naturgivne faktorer, der bidrager til tilknytningen

Vindistriktet, hvor den kontrollerede oprindelsesbetegnelse »Muscadet Sèvre et Maine« hører hjemme, er karakteriseret ved et bakket terræn forbundet med et særlig tæt hydrografisk net. I den østlige del af Nantes, på de fremspringende skråninger over Loire og moseområdet Goulaine eller længere mod syd på skråningerne langs Sèvre og Maine og deres bifloder, er landskabet præget af de mange vinmarker på skrænterne. Dette område ligger i den centrale del af det geografiske område for den kontrollerede oprindelsesbetegnelse »Muscadet« og strækker sig over dele af departementerne Loire-Atlantique, Maine-et-Loire og Vendée.

Klimaet i det geografiske område er stærkt påvirket af Atlanterhavet, men påvirkningen kan dog variere. Således er vintertemperaturerne, der generelt er meget milde, særlig tempererede mod nord tæt på Loire og moseområdet Goulaine, hvor vine med den supplerende geografiske betegnelse »Goulaine« fremstilles, og mod vest, der er mere udsat for påvirkninger fra havet, og hvor vine med den supplerende geografiske betegnelse »Château-Thébaud« fremstilles. Det er langt koldere mod sydøst længere væk fra Loire og moseområdet Goulaine, hvor vine med de supplerende geografiske betegnelser »Mouzillon-Tillières«, »Gorges« og »Clisson« fremstilles. Det er generelt stadig køligt om sommeren på grund af havbrisen, kraftige regnskyl og mange solskinstimer.

Den geologiske struktur i det geografiske område er karakteriseret ved mange forskellige palæozoiske bjergarter:

— glimmerskiferne dominerer i nord og nordøst, og i området omkring Goulaine-mosen gennemskæres gnejsen af årer af grønstene, et metamorfisk landskab, hvor vine med den supplerende geografiske betegnelse »Goulaine« fremstilles

— i øst ligger et stort område med gabbro, der er den geologiske struktur for den supplerende geografiske betegnelse »Gorges«, og det strækker sig langs floden Sanguèze, hvor fremstillingen af vine med den supplerende geografiske betegnelse »Mouzillon-Tillières« finder sted

— den vestlige del af det geografiske område ligger på et substrat, der hovedsagelig består af ortognejs og let sur gnejs med grandiorit, hvor fremstillingen af vine med den supplerende geografiske betegnelse »Château-Thébaud« finder sted

— midt i det geografiske område fremstilles vine med den supplerende geografiske betegnelse »Le Pallet« i et område med let ændrede og kraftigt forvitrede bjergarter, hvorimod den gnejs, som vinmarkerne for den supplerende geografiske betegnelse »Monnières-Saint-Fiacre« er beliggende på, ofte har en mere ændret facies

— i syd isolerer en forkastning et bjergmassiv af grovkornet granit, der er karakteristisk for det geografiske område for den supplerende geografiske betegnelse »Clisson«.

Den lokale primære sokkel er dækket af mere eller mindre stenede og sand- og lerholdige sedimenter.

Selv om disse formationer er meget forskellige, er der ofte tale om en porøs, stenet og sandet brunjord, undertiden beriget med ler på en undergrund bestående af gabbro. Det afgrænsede parcelområde for høst af vindruerne omfatter kun de parceller, der er beliggende på en sund, ikke særlig dyb og moderat frugtbar jord med en god varmeoptagelsesevne og begrænset vandbindingsevne.

Beskrivelse af de menneskelige faktorer, der bidrager til tilknytningen

Munken Saint Martin, grundlægger af klosteret i Vertou i det 6. århundrede, begynder som den første at organisere vindyrkningen på skrænterne langs Sèvre og Maine. Udviklingen af vindyrkningen fortsætter i hele middelalderen langs de sejlbare dele af disse to floder, der navnlig giver mulighed for en hurtig udvikling af fremstillingen af vine med de supplerende geografiske betegnelser »Château-Thébaud«, »Monnières-Saint-Fiacre« og »Le Pallet«. Fra det 16. århundrede vinder druesorten melon B for alvor indpas i området tilskyndet af den internationale handel i Nantes. Navnet »Muscadet« optræder for første gang i 1635 i en forpagtningsaftale, der er opbevaret i Gorges. Allerede i slutningen af det 18. århundrede er to tredjedele af jorden i sognet Monnières beplantet med vinstokke, hvilket vidner om områdets specialisering inden for vinfremstilling.

Efter ødelæggelserne som følge af Vendée-krigene i 1793-1794 og derefter de skader, der blev forårsaget af druelusen, begynder vinavlerne at anvende nye teknikker såsom rækkeplantning og Guyotbeskæring. Fra det tidspunkt er knowhow om produktionen blevet kodificeret: anvendelse af én druesort — melon B, opretholdelse af en høj beplantningstæthed, kontrol af belastningen af vinmarkerne og begrænsning af deres udbytte og høst af fuldmodne druer.

Ved fremstillingen af fyldige og komplekse vine anvender producenterne en særlig vinfremstillingsmetode, nemlig »Nantes-metoden«, som består i at lagre vinen på lette vinbærme i mindst en vinter uden aftapning, en knowhow, der har rod i producenternes praksis med at beholde en tønde af deres bedste vin på bærme til brug for fremtidige fester. Denne form for lagring giver vinene rundhed og fyldighed, navnlig ved berigelse med mannoproteiner og andre forbindelser fra autolyse af gærcellevæggene. Denne metode, som forudsætter, at vinen ikke håndteres, og at den lagres i kuldioxidholdige omgivelser, hvilket begrænser iltningen og udslippet af flygtige forbindelser kraftigt, gør det endvidere muligt at bevare de aromaer, der dannes under alkoholgæringen, frem til foråret eller længere. Vinene beriges også med tertiære aromaer under lagringen. Druerne og den most og vin, der fremstilles af sorten melon B, indeholder en stor koncentration af glycoside aromaforstadier. Disse molekyler, der er dannet af aglyconer forbundet med sukker, er lugtfrie i uforarbejdet stand. Nedbrydningen af β-glukosidbindingerne i de forskellige kemiske og enzymatiske processer frembringer stærkt lugtende forbindelser, hovedsagelig monoterpener og C13-norisoprenoider, navnlig med dannelsen af β-damascon, et stof, som er kendt for sin evne til at forstærke vinens frugtaromaer. Producenterne har opnået en særlig viden om, hvordan de beskytter vinen mod iltning på fad og aftapper vinen omhyggeligt på flasker, således at disse duftstoffer frigives i så lang tid som muligt, og vinene bliver mere komplekse. Disse anvendelser er undertiden tilpasset ændrede forhold såsom høst af druer med en meget høj grad af modenhed for de supplerende geografisk geografiske betegnelser »Clisson«, »Monnières-Saint-Fiacre« og »Mouzillon-Tillières«, bevarelse af en højt indhold af organiske syrer i mosten for de supplerende geografiske betegnelser »Gorges« og »Château-Thébaud«, tidlig høst for den supplerende geografiske betegnelse »Goulaine« eller den praksis, der består i at forlænge lagringen af vinen på lette vinbærme, for de bedste cuvéer. Vin med en supplerende geografisk betegnelse lagres på vinbærmen indtil aftapningen. De aftappes på flasker direkte i vinkældrene for at begrænse risikoen for iltning og reducere tabet af aromaer.

Producenterne i La Haie-Fouassière kommune og omegn, der ønskede at bevare deres vines kvalitet og anseelse, fik i 1925 ad rettens vej mulighed for at sælge deres vine under betegnelsen »Muscadet Grands Crus de Sèvre et Maine«. Den kontrollerede oprindelsesbetegnelse »Muscadet Sèvre et Maine« blev anerkendt i 1936. De særlige bestemmelser om den traditionelle betegnelse »sur lie« blev fastsat i 1977, og siden 1994 er vinen blevet aftappet året efter høsten i de samme vinkældre for at begrænse aftapningen og omtapningen.

Specialiseringen inden for vinfremstilling i det geografiske område er herefter blevet meget markant, og i en række kommuner dyrker man således primært druesorten melon B. Med et dyrkningsareal på omkring 8 000 ha og 600 producenter udgjorde omsætningen af vine med den kontrollerede oprindelsesbetegnelse 8 000 ha og 600 producenter udgjorde omsætningen af vine med den kontrollerede oprindelsesbetegnelse »Muscadet Sèvre et Maine« i 2016 næsten 70 % af den samlede omsætning af vine med kontrollerede oprindelsesbetegnelser for vindistriktet Nantes. Mere end halvdelen af disse vine har fået betegnelsen »sur lie«.

Oplysninger om produktets kvalitet og egenskaber

Vine med den kontrollerede oprindelsesbetegnelse »Muscadet Sèvre et Maine« er tørre, bløde hvidvine. Vinene har en fin afbalanceret rund og frisk smag og udvikler en kompleks bouquet med fremherskende frugt- eller blomsteraromaer. De aftappes omhyggeligt på flasker for at bevare og forstærke den righoldige aroma.

Vine med betegnelsen »sur lie« har en rund smag i fin balance med en mere kompleks aroma. og de kan være let perlende grund af den overskydende kuldioxid fra alkoholgæringen. For at bevare deres friskhed og aromatiske rigdom og den endogene kuldioxid er de beskyttet mod iltning under lagringen. Da indholdet af kuldioxid er for højt til aftapning i bløde beholdere, aftappes de på flasker, og der skal udvises særlig omhu ved aftapningen.

En lang lagringsperiode gør undertiden vinene meget gemmeegnede som vine med en supplerende geografisk betegnelse:

— »Château-Thébaud«, hvis vine normalt er kendetegnet ved en fin og elegant bouquet af frugt- og blomsteraromaer og aromaplanter, et kendetegn, der giver vinene en salt, frisk og blød smag

— »Clisson«, hvis vine generelt er kendetegnet ved en meget koncentreret smag og intense aromaer, især frugtaromaer (modne frugter, kogte frugter)

— »Gorges«, hvis vine ofte er kendetegnet ved en meget kraftig smag, som forstærkes af en smag af syrlighed og bitterhed, mineraler og mentol

— »Goulaine«, hvis vine ofte har en intens bouquet med fremherskende noter af friske, modne og tørrede frugter og blomsternuancer og er kendetegnet ved deres balance, rundhed, en ganske let bitterhed og en lang blød eftersmag i munden

— »Mouzillon-Tillières«, hvis unge vine er for skarpe, har efterfølgende ofte intense aromaer af blomster, citrusfrugter, aromatiske urter, og noter af briocher og mineraler med en koncentreret smag, der forstærkes af en let bitter eftersmag

— »Monnières-Saint-Fiacre«, hvis vine ofte adskiller sig fra hinanden ved deres kraftige smag af modne eller kandiserede frugter og balsamiske noter med en fyldig flødeagtig, let bitter smag

— »Le Pallet«, hvis vine ofte adskiller sig ved deres sødlige smag og meget fine aromatiske bouquet med fremherskende blomsternoter.

For at udnytte fordelene ved lagringen og undgå iltning og tab af aromaer aftappes vine med disse supplerende geografiske betegnelser på flasker direkte i vinkældrene.

Årsagssammenhæng

På grund af de gamle bjergarters grove struktur sikrer jorden i det geografiske område en tidlig igangsættelse af vinstokkens vækstcyklus og begrænser dens kraft. De milde vintre forstærker denne tidlige start, og om sommeren beskytter solen og havvinden plantevæksten mod sygdomsangreb, Disse jordbundsforhold sikrer en moderat og regelmæssig vandtilførsel til vinstokken og en god modning på grund af jordens begrænsede vandreserve og sprækkedannelse, som gør det muligt for planterne at slå dybe rødder. Op igennem århundrederne er den tidlige druesort melon B blevet udbredt, især fordi de tempererede sommertemperaturer i det geografiske område er ideelle for bevarelsen af den friskhed og aroma, der karakteriserer vine, som er fremstillet af denne delikate hvide druesort.

Det geografiske områdes lange dyrkningshistorie, den tidlige specialisering og de mange vinmarker, der kendetegner området, har skabt grundlag for en mangeårig fælles praksis. For at beskytte ægtheden af deres produkter fik producenterne i 1936 efter en proces, der blev indledt i 1920'erne, anerkendt deres produkter som en af de første kontrollerede oprindelsesbetegnelser i Frankrig.

Deres knowhow gør det muligt for producenterne at styre produktionen og høste sunde fuldmodne druer. Vinen, der fremstilles i overensstemmelse med lokal praksis, lagres på lette vinbærme indtil aftapningen på flaske uden anden aftapning. På grund af de milde vintertemperaturer i det geografiske område, som er gunstige for lagring på vinbærme, udvikles vinen fortsat under hele lagringen og får en meget fyldig smag foråret efter. En omhyggelig aftapning på flaske gør det muligt at bevare vinens væsentlige kendetegn, da nogle aromaer fortsat udvikler sig efter aftapningen. Denne knowhow, som er perfekt tilpasset det naturlige miljøs og melon B-druesortens potentiale, sikrer, at duftmolekyler dannet under gæringen og glycoside aromaforstadier kommer fuldt ud til udtryk i vinene.

Vine med den kontrollerede oprindelsesbetegnelse suppleret med betegnelsen »sur lie« aftappes på flasker i løbet af året efter høsten og bevarer således deres karakteristiske friskhed, som understreges af en let perlen, der skyldes den overskydende kuldioxid fra vinfremstillingen. For at undgå enhver iltning aftappes vinene direkte i vinkældrene. Denne traditionelle praksis, som minimerer håndteringen af produkterne, er særdeles velegnet til at bevare vinenes delikate aromaer. De mange forskellige bjergarter og jordtyper, de topografiske variationer og klimavariationerne, der hænger sammen med vinmarkernes afstand fra vand, forklarer til dels vinenes aromatiske kompleksitet. Udnyttelsen af det naturlige miljøs mangfoldighed kombineret med en krævende vinfremstillingspraksis har gjort det muligt at identificere særlige kendetegn og fremme supplerende geografiske betegnelser, som er perler blandt vine med den kontrollerede oprindelsesbetegnelse:

— »Château-Thébaud«, hvis vestlige beliggenhed på forbjerget langs Maine skaber gunstige klimaforhold, der fremmer tidlig modning, og hvor jorden, som består af gnejs og grandiorit, giver vinstokken mulighed for at slå dybe rødder, fremstiller druemost, der er rig organiske syrer, og som efter en lang modningsperiode anvendes til fremstilling af udsøgte og spændstige vine med noter af friskhed og mineralske aromaer

— »Clisson«, hvor vekselvirkningen mellem klimaforhold, der giver en forholdsvis sen modning, en ikke særlig dyb sandjord, der er dannet på granit, de markante skråninger på bjergsiderne langs Sèvre og Maine og en praksis med fokus på høj modenhed og en lang lagringsperiode på lette vinbærme, giver vinene en fyldig smag med karakteristiske frugtaromaer

— »Gorges«, hvis lerholdige jord, der er dannet af forvitret gabbro, og de lokale klimaforhold, der giver en forholdsvis sen modning, kombineret med en praksis, hvor druerne høstes, inden de er helt teknisk modne, hvorefter vinene lagres længe i et reducerende miljø på lette vinbærme, giver vinene en kraftig smag med friske mineralske aromaer

— »Goulaine«, hvor jorden, som er dannet på kun let ændrede metamorfe bjergarter i et stærkt tempereret klima tæt på Loire og moseområdet, der fremmer en hurtig modning af druerne, som høstes tidligt, når de er fuldmodne, giver kraftfulde, afbalancerede og bløde vine med aromaer af frisk og tørret frugt

— »Monnières-Saint-Fiacre«, som er beliggende på høje og skrænter langs Sèvre, hvor jorden er dannet på let sur gnejs, der kun er let forvitret eller ændret, hvilket medfører en langsom modningsproces, som gør det muligt at opnå meget modne druer, der anvendes til fremstilling af fyldige og kraftige vine med noter af modne og kandiserede frugter

— »Mouzillon-Tillières« øst for vinmarkerne, hvor vekselvirkningen mellem et mere kontinentalt klima og en sandblandet lerjord, der er dannet på let ændret gabbro, fremmer en hurtig modning, der giver vine, som over tid og efter en omhyggelig lagring får en intens aroma med noter af briocher, krydderier, frugter og blomster

— »Le Pallet«, hvor den mangeårige tradition med vinfremstilling og producenternes samhørighed har gjort det muligt at opbygge en knowhow og drage fuld nytte af de høstede fuldmodne druer på den stenede og krakkede jord, der er afgørende for vinens harmoniske smag og sarte blomsteraromaer.

Producenterne har lært at bevare vinens aromatiske egenskaber ved at minimere enhver kontakt med ilten i luften under aftapningen. Disse vine aftappes derfor på flasker i vinkældrene i overensstemmelse med lokal praksis.

9. Andre vigtige betingelser (emballering, mærkning, andre krav)

Retsgrundlag:

National lovgivning

Type supplerende betingelse:

Emballering i det afgrænsede geografiske område

Beskrivelse af betingelsen:

Vine, der kan opnå betegnelsen »sur lie«, aftappes i det afgrænsede område.

For at bevare de egenskaber, der kendetegner metoden for fremstilling og lagring af vin, navnlig deres friskhed, deres komplekse aromaer, hvoraf nogle først kommer til udtryk efter aftapningen, og den let perlende karakter, der skyldes indholdet af endogen kuldioxid, aftappes vine, der kan opnå betegnelsen »sur lie«, på flasker i vinkældre fra den 1. marts til 31. december i året efter høsten for at begrænse omtapningen.

Denne særlige form for lagring giver vinene rundhed og fyldighed, navnlig ved berigelse med mannoproteiner og andre forbindelser fra autolyse af gærcellevæggene. Denne metode forudsætter, at vinen ikke håndteres, og at den lagres i kuldioxidholdige omgivelser, hvilket begrænser iltningen og udslippet af flygtige forbindelser kraftigt.

Da indholdet af kuldioxid er for højt til aftapning i bløde beholdere, aftappes de på flasker, og der skal udvises særlig omhu ved aftapningen.

Vinen er stadig lagret på lette vinbærme på tidspunktet for aftapning eller den første afsendelse fra vinkælderen.

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er genstand for undtagelsen vedrørende fremstilling, behandling og lagring og fremstilling, behandling, lagring og emballering af vin, der kan opnå betegnelsen »sur lie«, består af parceller i følgende kommuner eller dele af kommuner i henhold til den officielle geografiske kode 2018:

— departementet Loire-Atlantique: Ancenis, La Bernerie-en-Retz, Le Bignon (en del), La Boissière-du-Doré, Bouaye, Bouguenais, Boussay, Brains, Carquefou, Le Cellier, Chaumes-en-Retz, Chauvé, Cheix-en-Retz, La Chevrolière, Corcoué-sur-Logne, Couffé, Divatte-sur-Loire (området for den delegerede kommune Barbechat), Frossay, Geneston, Gétigné (en del), Legé, Ligné, La Limouzinière, Loireauxence (området for de delegerede kommuner La Chapelle-Saint-Sauveur og Varades), Le Loroux-Bottereau (en del), Machecoul-Saint-Même, La Marne, Mauves-sur-Loire, Mésanger, Montbert (en del), Montrelais, Les Moutiers-en-Retz, Oudon, Paulx, Le Pellerin, La Planche, Pont-Saint-Martin, Pornic, Port-Saint-Père, La Remaudière, Rezé, Rouans, Saint-Aignan-Grandlieu, Saint-Colomban, Sainte-Pazanne, Saint-Étienne-de-Mer-Morte, Saint-Géréon, Saint-Hilaire-de-Chaléons, Saint-Léger-les-Vignes, Saint-Lumine-de-Coutais, Saint-Mars-de-Coutais, Saint-Père-en-Retz, Saint-Philbert-de-Grand-Lieu, Saint-Viaud, Les Sorinières (en del), Thouaré-sur-Loire, Touvois, Vair-sur-Loire, Vieillevigne, Villeneuve-en-Retz og Vue.

— departementet Maine-et-Loire: Beaupréau-en-Mauges (området for de delegerede kommuner Beaupréau og Gesté), Ingrandes-Le Fresne sur Loire (området for den delegerede kommune Fresne-sur-Loire), Mauges-sur-Loire (området for de delegerede kommuner La Chapelle-Saint-Florent, Le Marillais og Saint-Florent-le-Vieil), Montrevault-sur-Èvre (området for de delegerede kommuner La Boissière-sur-Èvre, La Chaussaire, Le Fief-Sauvin, Le Fuilet, Montrevault, Le Puiset-Doré, Saint-Pierre-Montlimart og Saint-Rémy-en-Mauges), Orée d’Anjou, Sèvremoine (området for de delegerede kommuner Montfaucon-Montigné og Saint-Germain-sur-Moine).

— departementet Vendée: Cugand (en del), Montaigu, Rocheservière, Saint-Étienne-du-Bois, Saint-Hilaire-de-Loulay (en del) og Saint-Philbert-de-Bouaine.

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Navnet på den kontrollerede oprindelsesbetegnelse kan suppleres med betegnelsen »sur lie« for vin, der opfylder de produktionsbetingelser, der er fastsat for denne betegnelse i produktspecifikationen.

Navnet på den kontrollerede oprindelsesbetegnelse kan suppleres af den geografiske betegnelse »Val de Loire« i henhold til de i produktspecifikationen fastsatte bestemmelser om anvendelsen af denne geografiske betegnelse.

Navnet på den kontrollerede oprindelsesbetegnelse kan suppleres med de supplerende geografiske betegnelser »Clisson«, »Gorges«, »Le Pallet«, »Château-Thébaud«, »Goulaine«, »Monnières-Saint-Fiacre« og »Mouzillon-Tillières« for vine, der opfylder produktionsbetingelserne for disse supplerende geografiske betegnelser i produktspecifikationen.

Størrelsen på skrifttegnene for angivelsen »sur lie« og for den geografiske betegnelse »Val de Loire« er både i højde, bredde og tykkelse mindre end eller lig med størrelsen på de skrifttegn, der udgør navnet på den kontrollerede oprindelsesbetegnelse.

For vine med betegnelsen »sur lie« eller de supplerende geografiske betegnelser »Clisson«, »Gorges« og »Le Pallet« angives årgangen.

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

De supplerende geografiske betegnelser anbringes i samme synsfelt som navnet på den kontrollerede oprindelsesbetegnelse. Størrelsen på skrifttegnene er både i højde, bredde og tykkelse den samme som størrelsen på de skrifttegn, der udgør navnet på den kontrollerede oprindelsesbetegnelse.

Navnet på den mindste geografiske enhed kan fremgå af etiketten på vine uden en kontrolleret oprindelsesbetegnelse, forudsat at:

— det drejer sig om en navngiven matrikelregistret lokalitet

— navnet fremgår af høstanmeldelsen.

Størrelsen på skrifttegnene for den registrerede stedbetegnelse må hverken i højde, bredde eller tykkelse være større end halvdelen af størrelsen på de skrifttegn, som udgør navnet på den kontrollerede oprindelsesbetegnelse. Den skal placeres i samme synsfelt som den kontrollerede oprindelsesbetegnelse.

Link til produktspecifikationen

https://info.agriculture.gouv.fr/gedei/site/bo-agri/document_administratif-7e913c79-1202-4697-b5ed-a01af13ee5f8.

(1) EUT L 9 af 11.1.2019, s. 2.